
    Nova vlast u Srbiji nastavlja kapitalističku politiku intenzivne militarizacije.

    Detalji. Predstavnik Studentske liste Luka Ponorac izjavio je za Radio-televiziju Srbije da nova valadajuća birokratija planira dupliranje vojnog budzeta, sa trenutnih 2,5% udela u bruto domaćem proizvodu (BDP) na čak 5% BDP-a.

    Naglasio je da će se povećanje vojnog budzeta desiti u skladu sa realnim stanjem finansija i ljudskih resursa koje nova vlast bude zatekla u Ministarstvu odbrane. Takođe je najavio povećanje zarada određenih pripadnika vojske i ispravljanje takozvanih “nepravdi”, to jest smanjivanje plata pripadnicima specijalnih jedinica (koje su često bile angažovane za suzbijanje protesta i time pokazali lojalnost bivšoj vladajućoj birokratiji).

    Treba da znate. Predstavnici Studentske liste kao nova vlast nastavljaju politiku militarizacije Srpske kapitalističke klase isto kao što je to radila i prošla vlast i sada nova opozicija (Srpska napredna stranka i njeni sateliti). Dok sebe predstavljaju kao političku struju koja će svojim dolaskom na vlast  rešiti sve probleme kapitalizma sa listom lepih želja (skraćena radna nedelja,povećanje plata,više investicije u socijalne usluge) vidimo da u praksi neminovno teže trenutnom međunarodnom trendu sve oštrije militarizacije u kontekstu međuimperijalističkih rivalstva radi maksimiranja profita manjine kapitalističkih eksploatatora.

    Zaključak. Apsolutno je neminovno da će obećanja o boljim uslovima života biti zaboravljena sa trenutnom sve više rastućom svetskom krizom koja forsira najkrupnije kapitalističke monopole da se oružano sukobe radi opstanka na globalnom tržištu. Kao i uvek, radnička klasa sveta moraće da snosi sve posledice ovakvih sukoba, prvenstveno kroz opadajuće prihode, rastuće cene, nezaposlenost, urušavanje socijalnih usluga i gubitak života.

    Jedino sa uspostavljanjem radničke vlasti i socijalističkog načina proizvodnje u kojem je osnovni cilj privrede maksimalno zadovoljavanje potreba celokupne zajednice radnika, možemo stvarno promeniti društvo i da se otarasimo svih posledica kapitalizma.

    Politšturm redovno objavljuje marksističko-lenjinističke analize ključnih političkih i ekonomskih problema. Zapratite nas na YouTube-u, Instagramu i Discordu. Pridružite nam se kako (RS ili HR) biste nam pomogli u našem radu.

